gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl en gl gl gl gl gl gl gl gl gl lt ca fr es gl gl pt gl gl gl gl gl pt es pt gl gl gl fr en gl ceb en gl ca gl gl gl gl gl en pt ca gl gl
Formoso pídelle á Xunta e ao Goberno axudas para paliar a seca - G24
O líder dos socialistas galegos reprochoulle a Rueda que recade impostos pero "cando veñen mal dadas" opta por "dicir que non ten competencias"
O secretario xeral do PSdeG, Valentín González Formoso, subliñou que a Xunta "ten que exercer as súas competencias", polo que lle instou a habilitar "liñas de axuda" para facer fronte á situación de seca que afecta a varios concellos.
"Non pode ser que ante todos os problemas e dramas que están a acaecer no territorio galego a culpa sexa sempre de terceiros", advertiu González Formoso, en declaracións aos medios de comunicación en Sober.   Así, enumerou que, segundo a Xunta, "cando hai incendios, a culpa é dos concellos, que non contratan brigadas; cando non hai socorristas en 78 concellos, centos de areais, a culpa é dos concellos, que non pagan o suficiente" e "cando hai seca, a culpa é dos concellos, que non fan ben os abastecementos".
A xuízo do líder dos socialistas, o Goberno galego "ten que vivir na realidade e non nunha realidade paralela e por tanto ten que exercer as súas competencias".
Neste sentido, reprochoulle que recade impostos pero "cando veñen mal dadas" opta por "dicir que non ten competencias" cando, insistiu, tenas.   Así, asumiu que o feito de que haxa seca "non é culpa de Alfonso Rueda, nin do Goberno de Galicia, nin do de España", pero resaltou que "quen ten capacidade para facer fronte ás infraestruturas de reconexión, de abastecemento, de procura e de captación de auga de forma urxente é a Xunta".
Por iso é polo que pida á Xunta e ao Estado "no ámbito da confederación hidrográfica" para que habiliten liñas de axuda "que permitan a concellos, aos particulares, ás comunidades de regadores e ás propias empresas facer obras de urxencia".
O Parlamento tramitará a lei de xogo da Xunta e non a do PSdeG
Castrelo de Miño segue a abastecerse de auga con cisternas
O presidente da Xunta lamenta que o alcalde de Vigo non quixera reunirse con el
O PSdeG asegura que lei do xogo da Xunta "preserva os intereses das casas de apostas"
Contido con Xeográficas Galicia .
Blanca, Paula e Esther, o poder galego do Ensino
A primeira intervención arqueolóxica no Castelo de Mesía descobre accesos ocultos
A suba do gas pon en alerta as comunidades con calefacción central
Stellantis recibirá fondos europeos para o proxecto do vehículo eléctrico
Síguenos en redes sociais
Aviso legal e Política de Privacidade